Kjósendur í nýsameinuðu sveitarfélagi Þingeyjarsveitar og Skútustaðahrepps höfnuðu flokki sitjandi sveitarstjórnarfulltrúa í kosningunum á laugardag. Oddviti flokksins segir að íhaldssamari sjónarmið hafi orðið ofan á.
Fulltrúar meirihluta sveitarstjórnar Skútustaðahrepps og fulltrúar minni- og meirihluta Þingeyjarsveitar buðu fram sameiginlegan lista, K-listann, á móti E-lista en sá var skipaður nýliðum í sveitarstjórnarmálum. Þrátt fyrir það fékk E-listinn meirihluta atkvæða eða fimmtíu og þrjú prósent. Oddviti K-listans lýsir yfir miklum vonbrigðum með úrslitin.
Við töldum að vinnan sem við undurbjuggum í aðdraganda sameiningarinnar og sú hugsjón og sá kraftur sem við höfum boðað í þróun samfélagsins áfram myndi skila okkur betri niðurstöðu.
Í mars staðfesti stjórnarráð Íslands tilraunaákvæði sem kveður á um að ekki skuli vera eiginlegur sveitarstjóri í sveitarfélaginu heldur sveitarstjórn og framkvæmdastjórn. Í viðtali við Fréttablaðið í gær segir oddviti E-lista að kjósendum hafi ekki hugnast þessar breytingar og að þær hefðu í för með sér aukið flækjustig og fjárútlát.
Helgi segir það einfaldlega rangfærslur og breytingarnar væru til þess fallnar að mæta áskorunum nútímans.
Hugmyndafræðilega vorum við að boða mjög skýra stefnu um framsækna hugsun en kannski vorum við farin að fara hraðar heldur en samfélagið hafði hug um að gera og að íhaldssamari sjónarmið hafi náð yfirhöndinni.
Sameinuðum lista sitjandi bæjarfulltrúa í Þingeyjarsveit var hafnað í kosningunum á laugardag. Listi nýgræðinga varð ofan á.